Jou lyf is joune - Nico Allers - Groep7 eShop
> Tuin en gesondheid>Jou lyf is joune - Nico Allers
Jou lyf is joune - Nico Allers
Reference: ISBN: 978-1-928434-05-4
Word jou gesondheid bedreig deur naderkruipende kroniese siektes (suikersiekte, hoë bloeddruk, ens) en is jou 'gesondheidsverhaal' 'n sukkelende storie? Met toenemende styging in mediese koste in Suid-Afrika, het selfsorg en die beheer neem van jou eie gesondheid 'n noodsaaklikheid geword.
Wees die skrywer en regisseur van jou eie 'gesondheidsverhaal' en nie net 'n speler daarin nie !
Die boek is saamgestel as 'n praktiese handleiding om jou te help om gesondheidsvraelyste, refleksie-oefeninge en metingstegnieke effektief te gebruik en die nuutste mediese navorsing en belangrike gesondheidsinligting te vestaan en toe te pas.
Samestelling van boek:
Hierdie praktiese handleiding sal jou:
help om jou liggaam (lyf) beter te ken en die 'taal' van jou lyf te verstaan. (Hoofstuk 2).
help om eenvoudige metings en waarnemings ten opsigte van jou lyf te doen.
kennis verhoog oor die grense waarbinne jou lyf funksioneer. (Hoofstuk 3)
bewus maak van leefstylsiektes en jou wys hoe om die kans wat jy staan om 'n leefstylsiekte te ontwikkel, te bereken. (Hoofstuk 4).
wys hoe om betyds aanpassings te maak om jouself teen die vernietigende uitwerking van leefstylsiektes te beskerm en beter gesondheid te geniet ! (Hoofstuk 5).
Wat mense van die boek se:
Hierdie boek kan 'n mens se lewe ten goede verander. Die boek maak jou bewus dat die effektiwitiet van jou liggaam afhang van die identifisering van invloede en ook die hantering daarvan sodat jou liggaam maksimaal kan funksioneer. Ek kan hierdie boek aanbeveel vir elke mens wat poog om sy/haar liggaam in 'n goeie toestand te kry .
Mnr. Daan Brummer
Na die deurlees van die boek is ek meer as ooit oortuig dat elke mens op so praktiese manier betrokke moet raak met die feite en lewenskwaliteit van sy of haar lyf.
'n Besondere eienskap van die boek is dat jy die belangrikheid van aspekte, wat jou gewoonlik bekommerd sou maak, nou as uitdagings sien. Ek glo wat ek lees omdat dit op 'n vlak beskryf word wat die gewone leser gewoonlik nie aan blootgestel word nie, dit is op 'n praktiese verstaanbare manier. Ek het hoop geskep hoe verder ek gelees het. Jy ervaar dat jy jou lyf op 'n verantwoordelike manier kan bestuur.